CELEX: 32009R0198
Language: lt
Date: 2009-03-10 00:00:00
Title: 2009 m. kovo 10 d. Komisijos reglamentas (EB) Nr. 198/2009 dėl tam tikrų prekių klasifikavimo Kombinuotojoje nomenklatūroje

14.3.2009   
            
            
               LT
            
            
               Europos Sąjungos oficialusis leidinys
            
            
               L 70/6
            
         
      KOMISIJOS REGLAMENTAS (EB) Nr. 198/2009
   2009 m. kovo 10 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, vadovaujantis Reglamento (EEB) Nr. 2913/92 12 straipsnio 6 dalimi, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. kovo 10 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Dirbinys, kurio dydis apytikriai 4 m x 30 m, pagamintas iš austinių augalinės medžiagos (jūržolės) sruogų.
                  Ataudai sudaryti iš dviejų tarpusavyje suvytų augalinės medžiagos (jūržolės), kuri daugiausia naudojama pagalvių kamšalams, suktų sruogų.
                  Metmenys sudaryti iš vienos atskirai susuktos natūralaus augalinės medžiagos (jūržolės pluošto) tekstilės pluošto sruogos (sruogos ilginis tankis didesnis kaip 20 000 deciteksų).
                  Dirbinio pagrindas – iš akytosios gumos sluoksnio.
                  (jūržolės grindų danga)
                  (Žr. nuotraukas Nr. 648A ir 648B. Nuotraukose parodyta iškirpta dirbinio dalis) (1)
                  
               
               
                  4601 94 10
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 46 skirsnio 1 pastaba, 57 skirsnio 1 pastaba, XI skyriaus 3 pastabos a punkto e papunkčiu bei KN kodus 4601, 4601 94, ir 4601 94 10 atitinkančiais prekių aprašymais.
                  Gaminį sudaro trys skirtingos medžiagos:
                  
                              1)
                           
                           
                              Dvi tarpusavyje suvytos augalinės medžiagos suktos sruogos (ataudai) pagamintos iš 1404 pozicijai priskiriamų augalinių medžiagų, daugiausia naudojamų pagalvių kamšalams (žr. Suderintos sistemos (SS) paaiškinimų 1404 pozicijos paaiškinimų D dalies pirmąją pastraipą ir trečiosios pastraipos 4 punktą, kuriame nurodytas jūrinis andras – tam tikra jūržolės rūšis).
                              Iš augalinės medžiagos pagaminta tam tikra virvelė, gaunama tiesiog ją susukant iš nesusmulkintos augalinės medžiagos ir kaip tokia ji yra produktas, panašus į 4601 pozicijai priskiriamas pynes (žr. SS paaiškinimų 4601 pozicijos paaiškinimų A dalies 2 punkto b papunktį), yra „tinkamo pynimui pavidalo“ ir dėl to ji laikoma pynimo medžiaga, kaip apibrėžta 46 skirsnio 1 pastaboje.
                           
                        
                              2)
                           
                           
                              Atskirai susukta natūralaus tekstilės pluošto sruoga (metmenys) pagaminta iš augalinės medžiagos pluošto. Pluoštai sujungiami juos susukant (žr. SS paaiškinimų XI skyriaus paaiškinimų Bendrųjų nuostatų I grupės B dalies 1 punkto (i) (a) papunktį). Šios „suktos gijos“ laikytinos 5607 pozicijai priskiriamomis virvėmis, kaip apibrėžta XI skyriaus 3 pastabos A dalies e punkte, nes atskirai susuktos sruogos ilginis tankis didesnis kaip 20 000 deciteksų (taip pat žr. SS paaiškinimų XI skyriaus Bendrųjų nuostatų paaiškinimų I grupės B dalies 2 punkto I lentelėje nurodytus verpalų ir virvių skirtumus (tipas – iš kitų augalinių pluoštų) ir SS paaiškinimų 5308 pozicijos paaiškinimų A dalies antrąją pastraipą bei SS paaiškinimų 5607 pozicijos paaiškinimų 1 punkto pirmąją pastraipą).
                           
                        
                              (3)
                           
                           
                              40 skirsniui priskiriamas akytosios gumos pagrindas nesuteikia dirbiniui jo esminių savybių, kaip apibrėžta 3 bendrosios aiškinimo taisyklės b punkte, nes yra dirbinio apačioje ir yra nematomas šį padėjus ant grindų. Jis atlieka pagrindo funkciją – dirbiniui suteikia standumo ir sumažina jo slydimą.
                              Dirbinys klasifikuotinas kaip produktas iš pynimo medžiagų, panašių į pynes, nes tarpusavyje suvytos suktos sruogos iš augalinės medžiagos (ataudai) – kurios yra pynimo medžiagos, priskiriamos 4601 pozicijai – suteikia dirbiniui jo esmines savybes, kaip apibrėžta 3 bendrosios aiškinimo taisyklės b punkte. Tarpusavyje suvytų suktų sruogų kiekis yra didesnis nei atskirų tekstilės sruogų (ataudai), ir būtent jos produktui suteikia tam tikrą išvaizdą.
                              Galiausiai, dirbinys neklasifikuotinas kaip 57 skirsnyje nurodyta tekstilinė grindų danga, kaip apibrėžta 57 skirsnio 1 pastaboje, nes išorinis jo paviršius pagamintas iš produktų, panašių į 4601 pozicijai priskiriamas pynes, o ne iš tekstilės medžiagos.
                           
                        
            
         
      
                  
                     
               
               
                  
                     
               
            
         (1)  Nuotraukos skirtos tik informacijai.